《旅中有感》
宋代·王奇

泽国来游岂厌重，羁孤怀感自无穷。
雁声不到歌楼上，秋色偏欺客路中。
宿寺梦回莲叶雨，渡江衣冷荻花风。
谁怜未得青云志，琴剑年年西复东。

作者简介：汾州人。武举中第。隶章惇为将领，降伏湖北溪洞酋舒光贵，缚获元猛，平定懿、洽等州。累迁湖南都监、徙广西。会宜州蛮扰边，裨将费万战死，奇不堪经略使所迫，力战而死。